钦定古今图书集成/明伦汇编/官常典/第618卷 > 王玺
## 钦定古今图书集成/明伦汇编/官常典/第618卷 > 王玺

按《太平府志》：“玺字予信，江西南丰人。隆庆间进士。由
给事中出任本府。时条编法初行，民间尚有抵牾者，
玺一一奉成例，而间推以己恩，均丈量，省夫役，减加
添，民悉感之。且课士勤文，恤刑重命，尤禁者欺孤婺，
习火化诸惠政，慇慇慈母矣。擢山东学副，濒行，父老
子弟为立去思碑，惜未祀名宦。”